ગયા વર્ષે પ્રિયંકા ચોપરાએ હોલિવૂડમાં પોતાની હાજરીનો શાનદાર રીતે અહેસાસ કરાવ્યો, પરંતુ તેનો દાવો છે કે તેને પહેલાંથી જ સ્ટાઇલની સમજ હતી અને અાંતરરાષ્ટ્રીય સ્ટાર બનવા સાથે તેને કોઇ લેવાદેવા નથી. ૩૪ વર્ષીય આ સુંદરીએ જણાવ્યું કે હું સતત વિદેશમાં રહું છું. તેથી અમેરિકાના લોકોએ જાણ્યું કે મારામાં સ્ટાઇલની સમજ છે. હું એવું માનતી નથી કે અચાનક હું સ્ટાઇલિસ્ટ બની ગઇ છું. મારા ખ્યાલથી પહેલાંથી જ મારામાં સ્ટાઇલ હતી. મારા મનમાં પહેલાંથી એવો વિચાર આવતો કે મારાં કપડાં આરામદાયક હોવાં જોઇએ. મને લાગે છે કે જ્યારથી હું અમેરિકા આવી ત્યારથી આ દેશને મારી સ્ટાઇલ અંગે થોડી વધુ જાણ થઇ.